GOV IS...governs intel·ligents i bones administracions (20/05/2021)
Channel: eapccat
Date: 2021-05-27

PRESENTACIÓ
Es parla molt últimament - potser massa fins i tot - sobre l'influx que té la tecnologia sobre les noves formes de gestió i govern de les nostres institucions. Fiem massa sovint el bon funcionament de les mateixes a una digitalització massiva de les estructures i de la seva cadena de valor. Creiem que el veritable mannà es diu 5G quan aquest, precisament, només tindrà l'efecte que tots esperem si prèviament hem estat capaços d'aplanar el terreny perquè aquest efecte multiplicador que pot tenir la tecnologia jugui a favor nostre.
Però la veritat és que en això, com amb moltes altres qüestions, estem començant la casa per la teulada i no ens hem fixat en el fet que per assolir un grau òptim de digitalització sostenible i controlada primer hem de consolidar una cosa tan elemental com és la "bona Administració", com a dret subjectiu dels ciutadans, però també com a principi inspirador de tots els poders públics.
En aquest sentit, necessitem governs intel·ligents que siguin capaços de fer front als enormes desafiaments a què ens enfrontem - i els que vindran, però és molt més important desenvolupar una "bona Administració" per enfrontar-s'hi des d'una visió col·lectiva més ajustada a la realitat, més propera a les necessitats de la gent. Això és possible amb intel·ligència institucional, mitjançant la saviesa col·lectiva.



OBJECTIUS
1. Compartir aprenentatges i coneixements sobre bones administracions.
2. Impulsar el coneixement sobre Govern Obert.
3. Compartir experiències sobre innovació pública i col·laborativa.
Programa
1. La importància dels ciutadans.
2. Obertura cap a la realitat mitjançant l'impuls de Govern Obert.
3. La vinculació ética.
4. La innovació pública i col·laborativa.



PROFESSORAT

Borja Colón
És l'actual cap de Servei d'Administració i Innovació Pública de la Diputació Provincial de Castelló. Funcionari de carrera del Cos de Gestió de l'Administració Civil de l'Estat, Cos Superior de Tècnics de la Generalitat Valenciana i Cos de Tècnics Generals de l'Administració Local. Màster en Lideratge i Direcció Pública, per la Universitat Internacional Menéndez Pelayo i l'Institut Nacional d'Administració Pública. Llicenciat en Ciències Polítiques i de l'Administració per la Universitat Pompeu Fabra de Barcelona.